लेटेस्ट एंडॉयड 14 OS के साथ पिक्सल 7A भारत में लॉन्च, कीमत ₹40 हजार
Google Pixel 7A launched in India, गूगल ने ग्लोबल मार्केट में पिक्सल फोल्ड और टैबलेट लॉन्च किया,  लेटेस्ट एंडॉयड 14 OS के साथ पिक्सल 7A भारत में लॉन्च
टेक कंपनी गूगल (Google) ने I/O-2023 इवेंट में अपना पहला फोल्डेबल स्मार्टफोन पिक्सल फोल्ड (Pixel Fold) और पिक्सल टैबलेट (Pixel Tablet) ग्लोबल मार्केट के लिए लॉन्च कर दिया है। वहीं, 5G स्मार्टफोन पिक्सल 7A (Pixel 7A) को ग्लोबल मार्केट के साथ भारत में भी लॉन्च कर दिया है।
कंपनी ने तीनों डिवाइस में परफॉर्मेंस के लिए 'गूगल टेन्सर G2' प्रोसेसर दिया है। यहां हम तीनों डिवाइस के प्राइस और स्पेसिफिकेशन के बारे में बता रहे हैं।
गूगल के तीनों डिवाइस के प्राइस 
गूगल पिक्सल 7A 
गूगल पिक्सल 7A स्मार्टफोन को सिंगल वैरिएंट 8GB रैम + 128GB स्टोरेज के साथ में लॉन्च किया गया है। फोन में 1080x2400 रेजोल्यूशन वाला 6.1 इंच का डिस्प्ले दिया गया है जो 90Hz की रिफ्रेश रेट पर काम करता है। पावर बैकअप के लिए फोन में 4385mAh की बैटरी दी गई है।
फोटोग्राफी के लिए स्मार्टफोन के रियर पैनल पर डुअल कैमरा सेटअप दिया गया है। इसमें 64MP का प्रायमरी और 13MP अल्ट्रा-वाइड कैमरा शामिल है। स्मार्टफोन चारकोल, सी और स्नो कलर में अवेलेबल है। स्मार्टफोन लेटेस्ट एंड्रॉयड 14 ऑपरेटिंग सिस्टम पर वर्क करता है। कंपनी इसके साथ 5 साल तक सिक्योरिटी और ऑपरेटिंग सिस्टम अपडेट ऑफर कर रही है।
गूगल पिक्सल फोल्ड 
प्रीमियम स्मार्टफोन गूगल पिक्सल फोल्ड दो वैरिएंट 12GB रैम +256GB स्टोरेज और 12GB रैम + 512GB स्टोरेज के साथ पेश किया गया है। ये फोन ब्लैक और वाइट कलर में अवेलेबल है। कंपनी ने ग्लोबल मार्केट के लिए गूगल पिक्सल फोल्ड की प्री बुकिंग शुरू कर दी है। इसकी डिलीवरी अगले महीने से की जाएगी। अमेरिका, यूके और जर्मनी में बायर्स को इस फोन के साथ पिक्सल वॉच फ्री में दी जाएगी।
गूगल पिक्सल फोल्ड : स्पेसिफिकेशन्स
गूगल पिक्सल फोल्ड में 1840x2208 पिक्सल रेजोल्यूशन के साथ 7.6 इंच की मेन डिस्प्ले और 6.2 इंच का कवर डिस्प्ले दिया गया है। फोटोग्राफी के लिए स्मार्टफोन में ट्रिपल कैमरा सेटअप दिया गया है। इसमें 48MP का मैन कैमरा, 10MP अल्ट्रा वाइड लेंस और 10MP का टेलीफोटोस लेंस शामिल है।
वहीं, सेल्फी और वीडियो कॉलिंग के लिए 10MP का फ्रंट कैमरा दिया गया है। हालाँकि कंपनी ने पिक्सल फोल्ड के ऑपरेटिंग सिस्टम का खुलासा नहीं किया है, लेकिन संभावना है कि फोन Android 13 पर चलता है। पावर बैकअप के लिए फोन में 4800mAh की बैटरी दी गई है।
कई AI टूल से लोडेड है पिक्सल टेबलेट 
पिक्सल टेबलेट में 2560x1600 रेजोल्यूशन वाली 11 इंच की फुल HD+ डिस्प्ले दी गई है। टेबलेट दो वैरिएंट 8GB रैम + 128GB स्टोरेज और 8GB रैम + 256G स्टोरेज ऑप्शन के साथ लॉन्च किया गया है। टेबलेट से 12 घंटे तक वीडियो स्ट्रीमिंग कर सकते हैं। इसमें 8MP का फ्रंट कैमरा दिया गया है। सिक्योरिटी के लिए इसके पावर स्विच पर फिंगरप्रिट सेंसर मिलता है। पिक्सल टैबलेट में कई AI टूल्स दिए गए हैं। इसमें वॉयस रिकॉग्निशन का भी फीचर है जो टाइपिंग से 3 times फास्टर है। टेबलेट 3 कलर में अवेलेबल है।
गूगल A सीरीज के स्मार्टफोन्स में मिलेंगे ये AI फीचर्स
